Каманда райвыканкама, якую ўзначальваў кіраўнік раёна Дзмітрый Гарадзецкі, прыбірала апалае лісце ў парку пры ўездзе ў Жабінку з боку Мухаўца. Работнікі Жабінкаўскага раёна электрасетак і ДРБУ № 103 ачышчалі ад кустоўя палосы адводу. У многіх арганізацыях пад час суботніка быў наведзены парадак на вытворчых і замацаваных тэрыторыях. Не засталіся ўбаку і рупліўцы сельгаскалектываў.